Diari Oficial de la Generalitat Valenciana


Sumari del DOGV 6422, del 22-12-2010 (2010/12647)

Notificació de la sentència dictada en el judici ordinari número 450/2009.
--------------------------------------------------------------------------

### Dades del document

Número de DOGV
:   6422

Data del DOGV
:   22-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12828


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici ordinari número 450/2009. [2010/12745]  
Judici ordinari 000450/2009  
De: Banco Bilbao Vizcaya Argentaria, SA.  
Procurador: Antonio García-Reyes Comino.  
Contra: Rosa María Catalá Mossi.  
Procurador/a: -   
En aquest procediment de judici ordinari seguit a instàncies del banc Bilbao Vizcaya Argentaria, SA, contra Rosa María Catalá Mossi s'ha dictat la sentència, que, literalment, és com segueix:  
«Sentència número 181/2010  
València, 14 d'octubre de 2010   
José María Cutillas Torns, magistrat jutge del Jutjat Mercantil número 3; vistes aquestes actuacions de judici declaratiu ordinari número 450/2009, promogudes a instàncies de l'entitat Bilbao Vizcaya Argentaria, SA, representada pel procurador dels tribunals, Antonio García Teyes Comino, assistit pel lletrat Rafael Nebot Oyanguren, contra Rosa María Catalá Mossi, com a administradora de la mercantil Ikitos, SL, declarada en situació processal de rebel·lia, en aquest procediment que versa sobre reclamació d'una quantitat dimanant de responsabilitat objectiva dels administradors socials, d'acord amb els següents,  
/.../  
Dispositiva   
Estime de forma íntegra la demanda interposada per l'entitat Banco Bilbao Vizcaya Argentaria, SA, i en la seua representació pel procurador dels tribunals, Antonio García Teyes Comino, contra Rosa María Catalá Mossi, com a administradora de la mercantil Ikitos, SL, declarada en situació processal de rebel·lia, declare responsable, ex lege, a la demandada, Rosa María Catalá Mossi, de les quantitats de deute per la mercantil, Ikitos, SL, a la persona demandant, ja que resulta demostrat que es tracta de la seua única administradora. Així mateix, la condemne solidàriament a pagar la quantitat de 14.554,35 euros, més els interessos establerts en el fonament de dret sisé d'aquesta resolució. S'imposen les costes a la part demandada.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).   
Notifiqueu a les parts que no gaudisquen del benefici de justícia gratuïta, que de conformitat amb el que disposa la Llei Orgànica 1/2009, el recurs que presenten, anuncien o preparen després de la seua entrada en vigor, contra resolucions dictades abans o després d'aquesta, no s'admet a tràmit si no s'acredita haver constituït el dipòsit per a recórrer mitjançant la presentació de còpia o resguard de l'ordre d'ingrés en el compte de consignacions d'aquest Jutjat.  
L'ingrés es farà en qualsevol oficina de Banesto, 4657 0000 clau 00 reposició (25 euros), clau 01 revisió de resolucions del secretari judicial (25 euros), clau 02 apel·lació (50 euros), clau 03 queixa (30 euros), més els quatre dígits del número de procediment més els dos dígits de l'any.  
Així ho pronuncie, mane i firme José María Cutillas Torns, magistrat jutge del Jutjat Mercantil número 3 de València. En done fe».  
Vist que la persona demandada, Rosa María Catalá Mossi, es troba en parador desconegut, expedisc aquest edicte a fi que li valga de notificació de forma deguda.  
València, 14 d'octubre de 2010.- La secretària judicial: Mª José Navarro Melchor.